paragraph_text: Elche (španjolski) ili Elx (valencijsko narječje) je grad u Španjolskoj pokrajini Alicante, španjolske autonomne zajednice Valencija. Elche je treći grad po broju stanovnika u Valenciji i 20. u Španjolskoj, a stanovnici se nazivaju il-licitanci (španj. ilicitanos, valencijski: il-licitans). Grad se nalazi 11 km od Sredozemnog mora, ali je dio šireg područja grada na obali. Kroz grad teče rječica Vinalopó koja se ulijeva u more, a grad dijeli na dva dijela. U Elcheu se nalazi konferencijski centar Ciutat d'Elx, međunarodna zračna luka Aeropuerto de Alicante, javno sveučilište Universidad Miguel Hernández i privatno sveučilište Universidad CEU Cardenal Herrera. Zasad palmi Palmeral de Elche je 2000. godine upisan na UNESCO-ov popis mjesta svjetske baštine u Europi kao jedan od najstarijih (5. st. pr. Kr.), ali i najvećih na svijetu.<ref>UNESCO: Palmeral de Elche